
[bookmark: _Toc227678412]Izglītības starptautiskais standarts
Pasaules antidopinga kodeksa Izglītības starptautiskais standarts ir Pasaules antidopinga programmā izstrādāts obligāts starptautiskais standarts. To izstrādāja, apspriežoties ar parakstītājiem, valsts iestādēm, sportistiem un citām ieinteresētajām personām.
Izglītības starptautisko standartu WADA Izpildkomiteja pirmo reizi pieņēma un apstiprināja piektajā Pasaules konferencē par dopingu sportā Katovicē 2019. gada 7. novembrī. Pārskatīto redakciju WADA Izpildkomiteja apstiprināja Pasaules konferencē par dopingu sportā, kas notika 2025. gada 5. decembrī Pusanā, un tā ir spēkā no 2027. gada 1. janvāra.

Izdevējs:
Pasaules Antidopinga aģentūra, Stock Exchange Tower
800 Place Victoria (Suite 1700)
PO Box 120
Montreal, Quebec Canada H3C 0B4
www.wada-ama.org
Tālr.:	+ 1 514 904 9232
Fakss:	+ 1 514 904 8650
E-pasts: code@wada-ama.org

[bookmark: _Toc227678414][bookmark: _bookmark1]1.0. Ievads un darbības joma
Izglītības starptautiskais standarts ir Pasaules antidopinga programmas obligāts elements.
Tiek atzīts, ka lielākā daļa sportistu vēlas sacensties tīri, bez nolūka lietot dopingu, un viņiem ir tiesības uz godīgu konkurenci.
Sportistiem ir tiesības uz izglītību, kā noteikts Sportista antidopinga tiesību aktā. Sportistiem un sportistu atbalsta personālam ir tiesības arī uz izglītību saskaņā ar ANO Ilgtspējīgas attīstības mērķi Nr. 4 “Kvalitatīva izglītība”.
Antidopinga organizācijas veicina tīru sportu, un tām ir pienākums gādāt, ka izglītība ir būtiska to antidopinga programmu sastāvdaļa, lai šīs programmas būtu līdzsvarotas un vērstas uz profilaksi.
Ieguvumi no izglītības un atbilstības Kodeksam un Izglītības starptautiskajam standartam ir nozīmīgi sportistiem, sportistu atbalsta personālam, organizācijām un sporta integritātei. Tostarp svarīgi ieguvumi var būt turpmāk minētie.
· Atbalsts sportistiem. Vērtību nostiprināšana, noteikumu izpratne, piekļuve informācijai un iesaiste izglītībā sportistiem var palīdzēt attīstīt uzvedību, kas viņiem nepieciešama, lai trenētos un sacenstos bez dopinga lietošanas.
· Sportista labklājības un veselības aizsardzība. Ievērojot antidopinga noteikumus, tiek aizsargāta sportista veselība, kas ir Kodeksa galvenais mērķis. Aizliegtās vielas un metodes var radīt nopietnas sekas veselībai.
· Tiesību uz godīgu sacensību nodrošināšana. Izglītoti sportisti un sportistu atbalsta personāls ir labāk sagatavoti trenēties un sacensties bez dopinga, ievērot sporta garu un veicināt vienlīdzīgu noteikumu ievērošanu.
· Tīras reputācijas veidošana. Izglītoti un atbildīgi sportisti, sportistu atbalsta personāls un organizācijas saglabā savu reputāciju un integritāti, izvairoties no dopinga lietošanas radītā kaitējuma reputācijai un ilgstošajām negatīvajām sekām.
· Godīgas spēles un integritātes veicināšana. Izglītība veicina vienlīdzīgu noteikumu ievērošanu, novēršot dopinga lietošanas praksi. Tas palīdz saglabāt sporta sacensību integritāti, sportistiem un sportistu atbalsta personālam ieaudzinot un viņos nostiprinot godīgas spēles vērtību.
· Sabiedrības uzticības iegūšana. Atbilstība Kodeksam un Izglītības starptautiskajam standartam palielina sabiedrības uzticību sportam. Ja sportisti, sportistu atbalsta personāls un organizācijas ievēro antidopinga noteikumus, līdzjutējiem un sponsoriem ir pārliecība par rezultātu autentiskumu.
· Globālas saskaņošanas sekmēšana. Izglītības starptautiskais standarts nosaka sistēmu, kas nodrošina izglītības prakses attiecībā uz tīru sportu konsekvenci attiecībā uz sportistiem un sportistu atbalsta personālu visā pasaulē.
Izglītība kā viena no profilakses stratēģijām, kas noteikta Kodeksa sadaļā par principiem un mērķi, tiecas veicināt uzvedību saskaņā ar sporta garu un palīdz sportistiem un citām personām izvairīties no dopinga.
Izglītības loma pēdējos gados ir attīstījusies, ietverot antidopinga praktiķu vai citu antidopinga sistēmā iesaistīto personu mācības un profesionālo attīstību. Tādējādi tiek ņemta vērā antidopinga sistēmas pieaugošā sarežģītība un nepieciešamība izglītībai nodrošināt atbalstu esošajiem un jaunajiem speciālistiem, lai viņi būtu kompetenti savu pienākumu izpildē. Parakstītājiem būtu jāatzīst izglītības plašākā loma personāla kapacitātes attīstības veicināšanā to organizācijās. Visbeidzot, būtu jāatzīst, ka tehnoloģiju attīstība, visticamāk, nākotnē ietekmēs izglītības praksi, tādēļ būs nepieciešama nepārtraukta Izglītības starptautiskā standarta attīstība.
Kodekss, Izglītības starptautiskais standarts un Izglītības starptautiskā standarta vadlīnijas (ISS vadlīnijas) tiks saskaņotas tādā veidā, lai Kodekss noteiktu izglītības ietvaru, Izglītības starptautiskais standarts noteiktu principus un obligātos standartus, kurus ietver izglītības programmas, savukārt ISS vadlīnijas palīdzēs parakstītājiem izstrādāt un uzlabot izglītības programmu.
[bookmark: _Toc227678415][bookmark: _bookmark2]2.0. Nolūks, mērķi un galvenie principi
Izglītības starptautiskā standarta galvenais norādījumu nolūks ir atbalstīt Kodeksā noteikto sporta garu un palīdzēt nodrošināt tīru sporta kultūru.
[bookmark: _Toc227678416][bookmark: _bookmark3]2.1. Mērķi
Izglītības starptautiskā standarta mērķi ir:
· noteikt obligātos standartus izglītības programmām;
· sniegt izglītības jomas terminoloģijas definīcijas;
· atbalstīt parakstītāju izglītības programmu efektīvu plānošanu, īstenošanu, uzraudzību un novērtēšanu;
· precizēt visu par izglītību atbildīgo parakstītāju un to ieinteresēto personu, piemēram, valstu federāciju, funkcijas un pienākumus;
· veicināt parakstītāju sadarbību un visu pieejamo resursu maksimālu izmantošanu;
· veicināt parakstītājus iesaistīt un gūt labumu no citiem gan resursu, gan speciālo zināšanu ziņā, tostarp no valdībām, pētniekiem un izglītības iestādēm;
· uzsvērt ieguvumus, kas rodas, izglītojot plašu iedzīvotāju skaitu ar tādu izglītības programmu starpniecību, kuras balstītas uz vērtībām, lai ieaudzinātu sporta garu un veidotu tīru sporta kultūru;
· norādīt, ka izglītības pamatā esošais nolūks un principi ir izmantojami arī tam, lai uzlabotu mācības un profesionālo attīstību antidopinga speciālistiem un citu saistīto funkciju veicējiem antidopinga sistēmas ietvaros.
[bookmark: _Toc227678417][bookmark: _bookmark4]2.2. Galvenie principi
Parakstītāji ir aicināti savu izglītības programmu veidošanā ievērot turpmāk minētos Izglītības starptautiskā standarta pamatā esošos principus.
· Sportisti sāk sportu tīri, un galvenajai prioritātei būtu jābūt šo stāvokli saglabāt.
· Sportistam pirmā antidopinga pieredze būtu jāiegūst izglītības procesā, nevis dopinga kontrolē.
· Antidopinga programmām būtu jālīdzsvaro nepieciešamība “atbalstīt un novērst”, kā arī “atklāt un sodīt” saskaņā ar Kodeksa ievadā izklāstīto profilakses modeli.
· Sportisti būtu jāizglīto visā viņu sporta karjeras laikā – “no rotaļlaukuma līdz pjedestālam”. Viena izglītojoša nodarbība nenozīmē, ka persona ir “izglītots sportists”.
· Sportistu atbalsta personālam ir vislielākā ietekme uz sportista uzvedību, un tam arī jāievēro antidopinga noteikumi. Lai aizsargātu sevi un savus sportistus, sportista atbalsta personālam ir nepieciešama izglītība.
· Izglītības programmās būtu jāizmanto pozitīvs formulējums, vēstījums un valoda, vienlaikus apzinoties nepieciešamību uzsvērt dopinga sekas.
· Izglītības aktivitātes būtu jāpielāgo mācību dalībnieku vajadzībām un būtu jānodrošina dažādos formātos un kontekstos.
· Izglītības programmas rezultāts ir tīras sporta uzvedības veidošanās un vērtību nostiprināšanās.
[bookmark: _Toc227678418][bookmark: _bookmark5]3.0. Kodeksa noteikumi un interpretācija
[bookmark: _bookmark6]3.1. Kodeksa noteikumi
Norādītie 2027. gada Kodeksa panti tieši attiecas uz Izglītības starptautisko standartu; ar tiem var iepazīties, skatot pašā Kodeksā:
· Pasaules antidopinga programmas un Kodeksa mērķis, darbības joma un struktūra;
· Pasaules antidopinga Kodeksa pamatojums;
· Ievads;
· Kodeksa 18. pants “Izglītība”;
· Kodeksa 19. pants “Pētījumi”;
· Kodeksa 20. pants “Parakstītāju un WADA papildu funkcijas un pienākumi”;
· Kodeksa 21. pants “Sportistu un citu personu papildu funkcijas un pienākumi”;
· [bookmark: _bookmark7]Kodeksa 22. pants “Valdību iesaistīšana”.
[bookmark: _Toc227678419]3.2. Interpretācija
Izglītības starptautiskā standarta oficiālo tekstu publicē angļu un franču valodā. Ja starp teksta versijām angļu un franču valodā ir pretrunas, noteicošā ir teksta versija angļu valodā.
Līdzīgi kā Kodekss Izglītības starptautiskais standarts ir sagatavots, pienācīgi ņemot vērā proporcionalitātes un cilvēktiesību ievērošanas principus, kā arī citus piemērojamos tiesiskos principus. To interpretē un piemēro, ņemot vērā šos aspektus.
Piezīmēs, kas sniegtas attiecībā uz vairākiem Izglītības starptautiskā standarta noteikumiem, ir iekļauti norādījumi par šo noteikumu interpretāciju.
Ja vien nav noteikts citādi, atsauces uz pantiem ir atsauces uz Izglītības starptautiskā standarta pantiem.
Termini, kas ir izmantoti šajā starptautiskajā standartā un ir definēti Kodeksā, ir rakstīti kursīvā. Termini, kas ir definēti šajā vai citā starptautiskajā standartā, ir pasvītroti.
Kodeksā un starptautiskajos standartos definētie termini, kas tiek izmantoti Izglītības starptautiskajā standartā, ir sniegti 1. papildinājumā.
Izglītības starptautiskā standarta papildinājumiem ir tāds pats obligātais statuss kā pārējam starptautiskā standarta tekstam.
Turpmāk norādītie formulējumi Izglītības starptautiskajā standartā tiek interpretēti šādi:
· īstenības un vajadzības izteiksme [angļu valodas redakcijā – konstrukcijas ar shall] tiek izmantota, lai norādītu obligātu pienākumu;
· vajadzības izteiksmes vēlējuma paveids [angļu valodas redakcijā – konstrukcijas ar should] tiek izmantots, lai norādītu ieteikumu.

[bookmark: _Toc227678420][bookmark: _bookmark9]4.0. Pārskats
Kodeksa 18.1. pants nosaka, ka parakstītāji plāno, īsteno, uzrauga un novērtē izglītības programmas. 5. un 11. pants raksturo parakstītāju prasības, kuras ir saistītas ar šiem obligātajiem elementiem.
Parakstītāji, izstrādājot izglītības programmas, ņem vērā kultūras un sporta kontekstu un izglītojamo vajadzības.
Parakstītāji izstrādā, dokumentē un īsteno izglītības programmas, lai risinātu turpmāk minētos jautājumus:
· sporta sistēmas, tostarp sportistu un sportistu atbalsta personāla vajadzības;
· atbalsts tiem, kuri ir visvairāk pakļauti dopinga riskam;
· sadarbība ar tiem, kuriem ir vislielākā ietekme uz tīra sporta kultūras veidošanu, kā to nosaka Parakstītājs;
· izglītību klātienē nodrošina pedagogi (fiziskā klātienē vai tiešsaistes tiešraidē);
· mācību programma, kurā integrētas vērtības, tīra sporta uzvedība un obligātie pamattemati;
· dažādas izglītības aktivitātes, kas attiecīgi pielāgotas, lai apmierinātu mācību dalībnieku vajadzības;
· uz pierādījumiem balstīta un teorētiski pamatota izglītības attīstība un prakse;
· sadarbība starp parakstītājiem, to dalībniekiem un jebkurām citām attiecīgām organizācijām;
· nepārtraukta izglītības programmas izvērtēšana.
Visām izglītības programmas aktivitātēm būtu jāpapildina citai citu, tām būtu jābalstās uz vērtībām, jāveicina tīra sporta kultūra, jāīsteno uz mācību dalībnieku vērsta pieeja un jāsaglabā sporta gars.
[bookmark: _Toc227678421][bookmark: _bookmark10]5.0. Sporta sistēmas analīze
Lai izstrādātu efektīvu izglītības programmu, kas atbilst sportistu, sportistu atbalsta personāla un sporta sistēmā strādājošo vajadzībām, parakstītāji izprot kontekstu, kurā tie darbojas. Būtiska nozīme ir tam, kā sports darbojas savā vidē, kā arī organizācijām, kurām ir vai var būt loma tīra sporta veicināšanā. Turklāt parakstītāji nosaka tās personas, kuras ir visvairāk pakļautas dopinga riskam.
[bookmark: _Toc227678422][bookmark: _bookmark11]5.1. Sporta sistēmas analīzes veikšana
Parakstītāji apraksta sporta vidi, kurā tie darbojas. Šajā aprakstā tiek iekļauta vismaz šāda informācija:
· sporta sistēmas vai struktūras aprakstošs pārskats;
· tipiskā vai vispārīgā sportista karjera;
· attiecīgais valsts un starptautiskais līmenis, tostarp:
· sporta/sporta veida pārvaldības struktūra;
· kā tiek finansēts sports;
· augsta profila sporta veidu vai valstu saraksts (piemēram, plaša dalība, augsti sasniegumi);
· valstis vai sporta veidi un to disciplīnas (pēc nepieciešamības), kam ir augsts dopinga risks;
· augsta profila un augsta riska pasākumu identificēšana;
· organizācijas, kurām var būt loma izglītības programmas atbalstīšanā valsts un starptautiskajā līmenī, piemēram: valstu federācijas, valstu olimpiskās komitejas, valstu paraolimpiskās komitejas un valdības;
· profesionālās asociācijas vai institūcijas, tostarp, bet ne tikai, tās, kas pārstāv sportistus, trenerus, medicīnas speciālistus (piemēram, sporta ārstus, fizioterapeitus, farmaceitus, dietologus).
[Piezīme par 5.1. pantu. Parakstītāji var lemt par to, vai tie savā izglītības programmā publicē sporta sistēmas analīzi. Kā norādīts Kodeksa 126. piezīmē, riska novērtējums, kas antidopinga organizācijām jāveic saskaņā ar Pārbaužu starptautisko standartu, ir pamats dopinga riska novērtējumam sportā. Šo novērtējumu var izmantot, lai noteiktu izglītības programmu prioritārās mērķgrupas.]
[bookmark: _bookmark12]6.0. Izglītojamo grupu saraksta izveidošana
Jebkurā uz profilaksi balstītā pieejā zināšanas, lēmumu pieņemšanas spējas un ētiska uzvedība attiecībā uz dopingu visefektīvāk darbojas tad, ja tās tiek attīstītas jau agrīnā sportista karjeras posmā.
Viens no Izglītības starptautiskā standarta pamatprincipiem ir tas, ka sportistiem izglītība ir pieejama “no rotaļu laukuma līdz pjedestālam”. Vērtībās balstītas tīra sporta uzvedības izveide ir būtisks jebkuras izglītības programmas iznākums.
Sportistu atbalsta personālam ir būtiska loma šīs uzvedības un vērtību nostiprināšanā, ņemot vērā personāla ietekmi uz sportistu, kā arī nepieciešamību ievērot Kodeksu un visus saistītos antidopinga noteikumus un politikas nostādnes. Saskaņā ar Kodeksa 21.2.1. pantu sportistu atbalsta personālam ir pienākums būt informētam par visām antidopinga politikas nostādnēm un noteikumiem un ievērot tos, kā arī izmantot savu ietekmi uz sportista vērtībām un uzvedību, lai sekmētu tīra sporta kultūru.
Līdz ar to gan sportisti, gan sportistu atbalsta personāls ir uzskatāmi par daļu no izglītojamo grupu saraksta. Sportistiem un sportistu atbalsta personālam ir pienākums būt pieejamiem izglītībai, kā tas noteikts Kodeksa sadaļā par funkcijām un pienākumiem, īpaši 21.1.8. un 21.2.2. pantā.
[Piezīme par 6.0. pantu. Būtu jāņem vērā, ka 6.1. un 6.2. pantā minēto kategoriju obligāta iekļaušana izglītojamo grupu sarakstā nenozīmē to, ka parakstītājam būs pienākums izglītot visas personas šajās kategorijās. Parakstītājiem būtu jāņem vērā atbilstības prasības, kas noteiktas Izglītības starptautiskā standarta 16. pantā. Turpmākas norādes par šādu grupu izglītošanu ir atrodamas ISS vadlīnijās.]
[bookmark: _bookmark13]6.1. Izglītojamo grupu saraksti – sportisti
Parakstītāji vērtē visus sportistus, kuriem piemēro antidopinga noteikumus, iekļaušanai izglītojamo grupu sarakstos.
6.1.1. Prasības visiem parakstītājiem
Visi parakstītāji savos izglītojamo grupu sarakstos iekļauj šādas sportistu kategorijas:
· nepilngadīgas personas, kas piedalās starptautiskos sporta pasākumos, kuros tiek veiktas pārbaudes;
· pārbaudāmo sportistu reģistrā iekļautie sportisti;
· uzraugāmo sportistu reģistrā iekļautie sportisti;
· sportisti, kuriem paziņots par iespējamu antidopinga noteikumu pārkāpumu;
· sportisti, kuri izcieš diskvalifikācijas periodu vai atgriežas pēc tā izciešanas.
[Piezīme par 6.1.1. pantu. Tiek ņemts vērā, ka parakstītāji ne vienmēr var zināt, kur tiek veiktas pārbaudes, taču tiem būtu jācenšas īstenot principu, ka sportista un jo īpaši nepilngadīgo personu pirmā pieredze ar antidopingu ir izglītībā, nevis dopinga kontrolē.]
[bookmark: _Toc227678423]6.1.2. Papildu apsvērumi
Parakstītājiem būtu jāņem vērā arī citi sportisti, kuri ietilpst to sportistu karjerā un uz kuriem attiecas to antidopinga noteikumi, piemēram:
· bērni un jaunieši;
· talantīgie sportisti;
· universitātēs sportojošie sportisti;
· amatieru līmeņa sportisti;
· sporta meistari (kā šis līmenis definēts konkrētajā sporta veidā).
6.1.3. Prasības konkrētiem parakstītājiem
Turpmāk minētie parakstītāji savos izglītojamo grupu sarakstos iekļauj konkrētas sportistu kategorijas:
· starptautiskās federācijas iekļauj starptautiskā līmeņa sportistus savos izglītojamo grupu sarakstos;
· valsts antidopinga organizācijas iekļauj valsts līmeņa sportistus savos izglītojamo grupu sarakstos;
· lielu sporta pasākumu rīkotājorganizācijas iekļauj savu sporta pasākumu dalībniekus savos izglītojamo grupu sarakstos.
[bookmark: _Toc227678424][bookmark: _bookmark14]6.2. Izglītojamo grupu saraksti – sportistu atbalsta personāls
Parakstītāji vērtē sportistu atbalsta personālu, kam piemēro antidopinga noteikumus, iekļaušanai izglītojamo grupu sarakstos. Prioritāti nosaka sportistu atbalsta personālam ar vislielāko ietekmi.
6.2.1. Prasības visiem parakstītājiem
Tas ietver vismaz trenerus un medicīnisko personālu, kas saistīts ar norādītām 6.1.1. un 6.1.3. pantā uzskaitītajām sportistu kategorijām.
Nosakot konkrētāk, parakstītāji savos izglītojamo grupu sarakstos iekļauj šādas sportistu atbalsta personāla kategorijas:
· sportistu atbalsta personāls, kam paziņots par iespējamiem antidopinga noteikumu pārkāpumiem;
· sportistu atbalsta personāls, kas izcieš diskvalifikācijas periodu vai atgriežas pēc tā izciešanas;
· lielu sporta pasākumu rīkotājorganizācijas akreditēts sportistu atbalsta personāls;
· tādas nepilngadīgas personas vecāki/aizbildņi, kas piedalās starptautiskos sporta pasākumos, kuros tiek veiktas pārbaudes.
[bookmark: _Toc227678425]6.2.2. Pārējais sportistu atbalsta personāls
Parakstītāji savu iespēju robežās nodrošina sportistu atbalsta personālam pieeju nepieciešamajai antidopinga informācijai, lai tas varētu izprast savas funkcijas un pienākumus.
Kā noteikts Kodeksā, iekļaušanai izglītojamo grupu sarakstos būtu jāapsver šādas sportistu atbalsta personāla kategorijas: treneri, menedžeri, aģenti, komandas personāls, amatpersonas, vecāki/aizbildņi vai jebkura cita persona, kas strādā ar sportistu, kurš piedalās sacensībās vai sporta pasākumos vai gatavojas tajos piedalīties, vai ārstē to, vai sniedz tam palīdzību. Jāapsver arī tie, kas atbalsta tādus sportistus ar funkcionāliem traucējumiem, kuri piedalās starptautiskās sacensībās.
[bookmark: _bookmark15]6.3. Izglītojamo grupu saraksti – citas grupas
Bez iepriekšminētajiem sportistiem un sportistu atbalsta personāla, veidojot izglītojamo grupu sarakstus, būtu jāapsver arī citas grupas, tostarp, bet ne tikai:
· skolēni/studenti;
· pedagogi;
· sporta amatpersonas;
· sporta administratori;
· valsts iestāžu darbinieki;
· komerciālie sponsori;
· mediju pārstāvji un
· citas personas pēc parakstītāju ieskatiem.
[bookmark: _Toc227678426][bookmark: _bookmark16]7.0. Pedagogi
Ir atzīts, ka ikvienam ir sava loma tīra sporta kultūras veidošanā gan formālajā, gan neformālajā izglītībā.
Pedagogs vada izglītības nodrošināšanu klātienē (fiziskā klātienē vai tiešsaistes tiešraidē), un izglītības pieredzes uzlabošanai pedagogam šajā uzdevumā atbalstu var sniegt citas personas. Parakstītājiem būtu jāapsver iespēja atbilstošos gadījumos izglītības aktivitāšu nodrošināšanā iesaistīt sportistus un/vai sportistu atbalsta personālu, tostarp mācot viņus kā pedagogus.
Parakstītāji ieceļ pedagogus klātienes izglītības nodrošināšanai.
[Piezīme par 7.0. pantu. Citas personas, piemēram, var būt sportisti, medicīnas speciālisti, paraugu savākšanas personāls, dietologi, uztura speciālisti, veselības konsultanti, konkrētu jomu eksperti.]
[bookmark: _Toc227678427][bookmark: _bookmark17]7.1. Pedagogu atlase
Parakstītājiem būtu jābūt izstrādātai procedūrai, lai atlasītu pedagogus ar atbilstošu
pieredzi izglītības jomā un spēju iesaistīt mācību dalībniekus.
[bookmark: _bookmark18]Jāņem vērā ģeogrāfiskā atrašanās vieta, valoda, pieredze izglītības jomā, tehniskās zināšanas, kultūras konteksts un aizrautība ar tīru sportu.
[bookmark: _Toc227678428]7.2. Pedagogu mācības un novērtēšana
Parakstītāji māca un novērtē pedagogus. Pedagogi būtu jāapmāca, izmantojot kombinētu mācīšanās pieeju (piemēram, tiešsaistē, klātienē, mācīšanās no līdzbiedriem, nodarbību simulācijas) un ietverot arī novērtēšanas procesu.
Pedagogi ir kompetenti šādās jomās:
· prezentācijas un savstarpējo attiecību veidošanas prasmēs;
· efektīvas komunikācijas prasmēs;
· izglītības nodarbību plānošanā un aktivitāšu izstrādē vai pielāgošanā;
· pozitīvas mācīšanās vides veidošanā un uzturēšanā;
· mācīšanās veicināšanā, izmantojot scenārijos balstītas aktivitātes;
· mācīšanās novērtēšanas metožu izmantošanā;
· pašrefleksijas prasmēs un rīcības plānošanā;
· antidopinga tehniskajās zināšanās par visiem 8.1.1. pantā minētajiem tematiem.
Parakstītājiem būtu jāidentificē atbilstošs personāls (piemēram, pedagogu apmācītāji), kas māca un novērtē pedagogus.
[bookmark: _Toc227678429][bookmark: _bookmark19]7.3. Pedagogu akreditācija un atkārtota akreditācija
Parakstītāji uz noteiktu laika periodu (ne ilgāk kā uz četriem gadiem vai uz īsāku periodu, ja tiek ieviests jauns Kodekss) akreditē un atkārtoti akreditē pedagogus, kuri apliecina iepriekš minētās kompetences, un pilnvaro tos nodrošināt specifiskas izglītības aktivitātes.
Parakstītājiem būtu jāņem vērā pedagogu profesionālās attīstības vajadzības un būtu jāizstrādā akreditācijas, nepārtrauktas profesionālās attīstības un atkārtotas akreditācijas procesi.
[Piezīme par 7.1.–7.3. pantu. WADA savas Globālās mācīšanās un attīstības sistēmas ietvaros ir publicējusi pedagogu profesionālo standartu. Pedagogu atlase, mācības, novērtēšana, akreditācija un atkārtota akreditācija būtu izstrādājama atbilstoši šim profesionālajam standartam.]
[bookmark: _bookmark20]8.0. Izglītības programmas izstrāde
Parakstītājiem būtu jāatspoguļo izglītības nozīme savā organizācijā, būtu jābūt skaidram redzējumam un vēlamajiem rezultātiem, ko tie vēlas sasniegt ar izglītības programmu.
Parakstītāji izmanto 5. pantā minēto sporta sistēmas analīzi un 6. pantā noteiktos izglītojamo grupu sarakstus, lai noteiktu izglītības programmas darbības jomu. Tā tiek balstīta pierādījumos, pamatojoties uz izglītības teoriju, un tai ir skaidri mērķi.
[Piezīme par 8.0. pantu. Pierādījumos balstītu programmu piemēri tostarp ir datu, pētījumu un atgriezeniskās saites izmantošana, lai veicinātu vai uzlabotu izglītības programmu. Tas nenozīmē, ka pašiem parakstītājiem obligāti jāiesaistās akadēmiskajos pētījumos. Izglītības teorija attiecas uz pedagoģisko un andragoģisko principu (kā cilvēki mācās) iekļaušanu izglītības aktivitāšu izstrādē.]
[bookmark: _Toc227678430][bookmark: _bookmark21]8.1. Mācību programma
Parakstītāji izmanto mācību programmu, kurā ir iekļauti turpmāk uzskaitītie obligātie temati. Mācību programmā atbilstošie temati un satura līmenis būtu jāpielāgo sportista karjerai tā, lai tie atbilstu konkrētajam attīstības posmam un dalības/sacensību līmenim.
Mācību programmā tiek noteikti mācību mērķi un minimālās zināšanas, kas izglītojamajam būtu “jāapzinās”, “jāsaprot” un “jāspēj izpildīt” ikvienā no tēmām. Mācību programmas galvenais mērķis ir tīra sporta uzvedība.
[bookmark: _Toc227678431]8.1.1. Obligātie temati
Parakstītāji savās izglītības programmās iekļauj turpmāk minētos tematus. Tēmas un saturs būtu jāpielāgo un jāveido tā, lai tie atbilstu izglītojamā vajadzībām:
· antidopinga noteikumu pārkāpumi;
· sportistu, sportistu atbalsta personāla un citu personu tiesības un pienākumi saskaņā ar Kodeksu, kā arī Sportistu antidopinga tiesību aktu;
· dopinga sekas, piemēram, fiziskā un garīgā veselība, sociālā un ekonomiskā ietekme un sankcijas;
· antidopinga sistēmas pārvaldība;
· ar tīru sportu saistītie principi un vērtības;
· Pārbaudāmo sportistu reģistra prasības (ja atbilstīgi), ieskaitot informācijas par atrašanās vietu sniegšanu un ADAMS lietošanu;
· neapzinātas dopinga lietošanas risks, piemēram, risks, kas saistīts ar uztura bagātinātāju lietošanu;
· pieejamais atbalsts bažu izteikšanai un ziņošanai par dopingu;
· aizliegto vielu un metožu sarakstā iekļautās vielas un metodes;
· pārbaužu procedūras, ieskaitot urīna, asins un sportista bioloģiskās pases procedūras;
· stingras atbildības princips;
· zāļu lietošana un terapeitiskās lietošanas atļaujas.
Informācija par šiem tematiem tiek nodrošināta atbilstošā tīmekļa vietnē, un tajā būtu jāizklāsta no sportistiem un sportistu atbalsta personāla gaidītā tīra sporta uzvedība, kas palīdz aizsargāt tīru sportu un samazināt neapzinātas dopinga lietošanas risku.
[bookmark: _Toc227678432][bookmark: _bookmark22]8.2. Resursi
Parakstītāji nosaka savu izglītības programmu īstenošanai pieejamos cilvēku, finanšu un materiālos resursus.
Tas var ietvert partnerības, sadarbību un publiski pieejamus resursus.
[Piezīme par 8.2. pantu. WADA publicēs izglītojošos materiālus, tostarp paraugprogrammas, savā Antidopinga izglītības un mācību (ADEL) platformā, ko Parakstītāji var izmantot, lai attīstītu vai paplašinātu savas izglītības programmas vai nodrošinātu tās līdz šim nesasniegtām grupām vai kategorijām. Parakstītājiem būtu jāapsver arī tas, kā sadarbība ar citiem parakstītājiem varētu veicināt to izglītības centienus.]
[bookmark: _Toc227678433][bookmark: _bookmark23]8.3. Pētījumu izmantošana
Izglītības programmu veidošanā būtu jāizmanto sociālo zinātņu pētījumi.
Iespēju robežās parakstītājiem būtu jāmeklē partnerības akadēmiskajā jomā vai ar citām pētniecības organizācijām un/vai nozares ekspertiem ar pieredzi pētniecībā, lai sniegtu atbalstu izglītības programmas attīstībai, programmas novērtēšanai un citiem pētniecības nolūkiem.
[Piezīme par 8.3. pantu. WADA publicē sociālo zinātņu pētījumus antidopinga politikas un prakses pilnveidei. Parakstītāji var meklēt sociālo zinātņu pētījumus un iepazīties ar tiem WADA tīmekļa vietnē. Parakstītājiem būtu jāņem vērā Pasaules antidopinga kodeksa 19. pants “Pētījumi”.]
[bookmark: _bookmark24]8.4. Izglītības programmas dokumentēšana
Parakstītāji dokumentē savu izglītības programmu, ietverot vismaz šādus elementus:
· vīziju, mērķus un programmas mērķus saskaņā ar 8.0. pantu;
· sporta sistēmas analīzi saskaņā ar 5. pantu;
· sportista karjeru saskaņā ar 5.1. pantu;
· izglītojamo grupu sarakstus saskaņā ar 6. pantu;
· procesu, kā pedagogi tiek atlasīti, mācīti, novērtēti, akreditēti un atkārtoti akreditēti saskaņā ar 7. pantu;
· īstenošanai nepieciešamos resursus saskaņā ar 8.2. pantu.
Ieteicams atbilstošā tīmekļa vietnē publicēt izglītības programmas kopsavilkumu.
[Piezīme par 8.4. pantu. Lai gan tas nav obligāts nosacījums, WADA Kodeksa īstenošanas atbalsta programmas (CISP) ietvaros nodrošinās standartformu, ko parakstītāji var izmantot izglītības programmu kopsavilkumu sagatavošanai.]
[bookmark: _bookmark25]9.0. Izglītības programmu īstenošana
Parakstītāji īsteno savas izglītības programmas, kā noteikts 8. pantā, izstrādājot ikgadēju izglītības plānu.
[bookmark: _bookmark26]9.1. Ikgadējā izglītības plāna izstrāde
Parakstītāji izstrādā ikgadēju izglītības plānu, kurā tiek uzskaitītas izglītības aktivitātes katrai izglītojamo grupu sarakstā iekļautajai kategorijai. Izglītības plānā norāda izmērāmus programmas mērķus, mācību rezultātus, tematus un termiņus attiecībā uz aktivitātēm izglītojamo grupu sarakstos iekļautajiem, atbildīgos par izglītības aktivitāšu īstenošanu un izglītības aktivitāšu reģistrācijas uzraudzības kārtību.
[bookmark: _bookmark27]9.2. Izglītības aktivitāšu noteikšana
Parakstītāji izvēlas atbilstošas izglītības aktivitātes, lai sasniegtu mācību programmas mērķus. Īstenošanas metodes var iekļaut klātienes nodarbības, uz scenārijiem balstītu mācīšanos, e-mācības, informatīvas brošūras, faktu lapas, uz sporta pasākumu balstītu izglītību, tīmekļvietnes, mobilās lietotnes u. c., kā aprakstīts ISS vadlīnijās.
9.2.1. Katrā izglītības aktivitātē var iekļaut vienu vai vairākas no turpmāk minētajām četrām sastāvdaļām dažādā apjomā, lai veicinātu mācīšanos un attīstītu tīra sporta uzvedību, kā aprakstīts ISS vadlīnijās.
· Uz vērtībām balstīta izglītība – tādu aktivitāšu nodrošināšana, kas uzsver individuālu personīgo vērtību un principu attīstību. Tā veidojas izglītojamā spēja pieņemt ētiskas rīcības lēmumus.
· Izpratnes veidošana – ar tīru sportu saistītu tēmu un jautājumu izvirzīšana.
· Informācijas sniegšana – precīzas, atjaunota satura, ar tīru sportu saistītas informācijas nodrošināšana.
· Antidopinga izglītība – mācības par antidopinga tematiem, kā norādīts 8.1.1. pantā, lai veidotu kompetences un spēju pieņemt apzinātus lēmumus.
Visas izglītības aktivitātes būtu jāpielāgo sportista karjeras atbilstošajam posmam vai sportistu atbalsta personāla attiecīgajai lomai un būtu jāņem vērā 6.1.1. un 6.2.1. pantā norādīto kategoriju dažādās vajadzības.
9.2.2. Parakstītāji savas izglītības aktivitātes apraksta izglītības plānā.
[bookmark: _bookmark28]9.3. Izglītības aktivitāšu pielāgošana specifiskiem mācību dalībniekiem izglītības grupu sarakstos
Parakstītāji pielāgo savas izglītības aktivitātes nepilngadīgām personām, nodrošinot, ka izglītības
aktivitātes atbilst viņu attīstības posmam.
Parakstītāji pielāgo izglītības aktivitātes, lai tās būtu pieejamas mācību dalībniekiem ar invaliditāti vai īpašām vajadzībām.
Izglītības aktivitātes mācību dalībniekiem ar īpašām vajadzībām nodrošina, ievērojot atbilstošus aizsardzības apsvērumus un juridiskās prasības.
[bookmark: _bookmark29]9.4. Izglītības plāna dokumentēšana
Parakstītāji dokumentē savus izglītības plānus, ietverot vismaz šādus elementus saskaņā ar 9.1. un 9.2. pantu:
· programmas mērķus, tematus un mācību rezultātus, uz kuriem izglītības aktivitātes ir vērstas;
· izglītojamo grupu saraksta kategorijas, kurām izglītības aktivitātes tiks nodrošinātas;
· kāda veida izglītības aktivitātes tiks nodrošinātas;
· izglītības aktivitāšu nodrošinātājus;
· kad un cik bieži izglītības aktivitātes tiks nodrošinātas;
· mācīšanās novērtēšanas metodes saskaņā ar 12.2. pantu;
· uzraudzības kārtību un reģistrējamos datus saskaņā ar 12.1. pantu.
[bookmark: _bookmark30]10.0. Izglītības nodrošināšanas koordinēšana
Parakstītāji koordinē izglītības pasākumus, lai maksimāli palielinātu izglītības programmas efektivitāti un novērstu izglītības pasākumu dublēšanos vieniem un tiem pašiem mācību dalībniekiem.
Plānojot izglītības aktivitātes starptautiskā līmeņa sportistiem, īpaši ņem vērā citu parakstītāju obligātās izglītības prasības.
[bookmark: _bookmark31]10.1. Dalīšanās ar izglītības plānu
Parakstītāji:
· angļu vai franču valodā atbilstošā tīmekļa vietnē publicē uz WADA nodrošinātās standartformas pamata sagatavoto izglītības plānu;
· kopīgo izglītības ierakstus saskaņā ar 12.1.1. pantu ar WADA un citiem parakstītājiem pēc pieprasījuma, ievērojot Datu aizsardzības starptautisko standartu, un
· pēc pieprasījuma iesniedz WADA pilnu izglītības plānu angļu vai franču valodā.
[bookmark: _Toc227678434][bookmark: _bookmark32]10.2. Sadarbība ar citiem vai deleģēšana citiem
Parakstītājiem būtu iepriekš jāvienojas par funkcijām un pienākumiem izglītības nodrošināšanā saistībā ar izglītošanu par sporta pasākumiem, ja nepieciešams. Tas būtu jādara saskaņā ar 11., 14. un 15. pantā noteiktajām funkcijām un pienākumiem.
Turklāt parakstītājiem būtu jāapsver sadarbība ar valdībām vai citām publiskām iestādēm un valsts federācijām, kā noteikts 14. pantā.
Ja parakstītāji deleģē daļu vai visus savus izglītības jomas pienākumus trešajai pusei, tie joprojām ir atbildīgi par prasību izpildi saskaņā ar Izglītības starptautisko standartu.
Parakstītāji visu šādu sadarbību vai deleģēšanu dokumentē izglītības plānā.
[bookmark: _Toc227678435][bookmark: _bookmark33]10.3. Iepriekš apgūtā atzīšana
Iepriekšējās apgūtās atzīšanas mērķis ir mazināt slogu sportistiem, sportistu atbalsta personālam un parakstītājiem, pēc iespējas novēršot izglītības pasākumu dublēšanos, piemēram, tad, ja ir pabeigtas līdzīgas e-mācību programmas.
Parakstītāji atzīst citu parakstītāju izglītības aktivitātes, un tiem būtu jāatzīst mācību dalībnieku (kuri ietilpst parakstītāju izglītojamo grupu sarakstā) pabeigtās izglītības aktivitātes, ja tās atbilst 9.2. pantam.
Parakstītāji var atzīt e-mācību izglītības aktivitāšu pabeigšanu, pieprasot mācību dalībnieka apliecību.
Ja tiek atzīta izglītības aktivitātes iepriekšēja apgūšana, par to būtu jāpaziņo attiecīgajam parakstītājam un attiecīgajiem mācību dalībniekiem, kuri ietilpst izglītojamo grupu sarakstā.
[bookmark: _bookmark34]Par izglītības aktivitātes kvalitāti aizvien ir atbildīgs parakstītājs, kurš šo izglītības aktivitāti nodrošina, nevis parakstītājs, kurš izglītības aktivitāti atzīst.
11.0. Izglītošana par sporta pasākumiem
Izglītošana par sporta pasākumiem ir saistīta ar antidopinga noteikumiem un attiecīgo antidopinga programmu konkrētā sporta pasākumā vai sporta pasākumu sērijā.
Tas ietver gan izglītošanu pirms pasākuma, gan uz sporta pasākumu balstītu izglītību.
Izglītošana pirms pasākuma attiecas uz izglītības aktivitātēm, kuras notiek pirms sporta pasākuma un kuru mērķis ir sagatavot dalībniekus sporta pasākumam. Saturā ir iekļauta informācija, kas ir unikāla konkrētajam pasākumam, piemēram, antidopinga noteikumi un aktivitātes, sacensību vai ārpus sacensību periodi, organizācijas, kurām ir tiesības veikt pārbaudes, TUE procesi un jebkādi specifiski neapzinātas dopinga lietošanas riski saistībā ar konkrētā pasākuma norises vietu.
Uz sporta pasākumu balstīta izglītība attiecas uz izglītības aktivitātēm, kas notiek pasākuma laikā, parasti konkrētā pasākuma norises vietā.
Uz sporta pasākumu balstītai izglītībai ir iespēja sasniegt un pozitīvi ietekmēt plašas auditorijas, tostarp skatītājus, sabiedrību un medijus.
[Piezīme par 11.0. pantu. Atsauce uz pasākumu 11. pantā ietver gan vienu pasākumu, gan pēc atbilstības pasākumu sēriju, uz kuriem attiecas tie paši antidopinga noteikumi.]
[bookmark: _Toc227678436][bookmark: _bookmark35]11.1. Starptautiski pasākumi
11.1.1. Starptautiskās federācijas un lielu sporta pasākumu rīkotājorganizācijas ir tiesīgas noteikt izglītošanas par sporta pasākumiem obligātās prasības sportistiem un sportistu atbalsta personālam, kas piedalās attiecīgajos to rīkotajos sporta pasākumos. Šīs prasības būtu jāizklāsta savlaicīgi pirms sporta pasākuma.
11.1.2. Starptautiskajām federācijām un lielu sporta pasākumu rīkotājorganizācijām būtu jānodrošina izglītošana par sporta pasākumiem saistībā ar starptautiskiem sporta pasākumiem, piemēram, olimpiskajām spēlēm, paraolimpiskajām spēlēm, Kontinentālajām spēlēm, pasaules čempionātiem un citiem sporta pasākumiem, kas saistīti ar vairākiem sporta veidiem.
11.1.3. Starptautisku sporta pasākumu dalībniekiem būtu jābūt izglītotiem pirms sporta pasākuma.
11.1.4. Starptautiskajām federācijām un lielu sporta pasākumu rīkotājorganizācijām būtu jānodrošina izglītošana par sporta pasākumiem, ietverot pārbaudes, lai uzrunātu to rīkoto pasākumu dalībniekus. To var veikt sadarbībā ar parakstītājiem un citām atbilstošām organizācijām.
[bookmark: _Toc227678437][bookmark: _bookmark36]11.2. Valsts līmeņa sporta pasākumi
11.2.1. Parakstītājiem būtu jāapsver izglītošanas par sporta pasākumiem nodrošināšana valsts līmeņa vai vietēja mēroga sporta pasākumu dalībniekiem.
[Piezīme par 11.1. un 11.2. pantu. Parakstītāji var noteikt, kuri pasākumi ir prioritāri attiecībā uz izglītošanu par sporta pasākumiem. Tiek ņemts vērā, ka sporta pasākumu sērijas dalībnieki nav obligāti jāizglīto pirms katra sērijas pasākuma, ja uz tiem visiem attiecas tie paši antidopinga noteikumi.]
[bookmark: _Toc227678438][bookmark: _bookmark37]12.0. Uzraudzība un izvērtēšana
Uzraudzības un izvērtēšanas mērķis ir novērtēt progresu, nodrošināt nepārtrauktu pilnveidi un galu galā noteikt, vai iznākums ir efektīvs. Uzraudzības un izvērtēšanas rezultāti tiek dokumentēti, izmantojot izvērtēšanas pārskatu.
Izglītības programmu izvērtē, lai noteiktu tās efektivitāti un lai veidotu turpmākus izglītības plānus un izglītības aktivitātes.
Parakstītāji nepārtraukti uzrauga savus izglītības plānus.
[bookmark: _bookmark38]12.1. Izglītības plāna uzraudzība
Uzraudzības nolūkā nepieciešams pastāvīgi reģistrēt datus, lai sekotu līdzi progresam virzībā uz izglītības programmas mērķiem.
Izvērtēšanas un pārskata sagatavošanas atvieglošanai izglītības plānā iekļauj izglītības aktivitāšu uzraudzības kārtību.
Parakstītāji reģistrē mācību dalībnieku skaitu, kas sasniegts izglītības plāna ietvaros attiecīgi šādos veidos:
· klātienes nodarbībās (fiziskā klātbūtnē vai tiešsaistes tiešraidē);
· e-mācību kursos;
· pasākumos;
· tīmekļsemināros;
· informatīvās kampaņās;
· informācijas resursos;
· tīmekļvietnes apmeklējumos;
· lietotnēs (t. i., aplikācijas);
· ar mērķētiem izglītojošiem sociālo mediju ierakstiem;
· citās izglītības aktivitātēs.
[Piezīme par 12.1. pantu. Ja tas ir praktiski iespējams, skaits būtu jāreģistrē. Ja tas nav iespējams, piemēram, attiecībā uz iesaisti vai apmeklējumu skaitu stendos pasākumā, parakstītāji var aptuveni noteikt sasniegto personu skaitu. No parakstītājiem netiek sagaidīts, ka tie katru gadu savā izglītības plānā iekļauj visas iepriekš minētās izglītības aktivitātes.
Turklāt parakstītājiem, visticamāk, tiks lūgts sniegt informāciju par izglītības jomā sasniegto personu skaitu (skaitļos) Kodeksa atbilstības procesa ietvaros, tādēļ parakstītājiem ieteicams spēt apkopot datus, lai tie varētu ziņot par kopējo sasniegto sportistu skaitu katrā sportista karjeras posmā un kopējo sasniegto sportistu atbalsta personāla skaitu, dalot pa funkcijām, piemēram, treneru skaitu.]
12.1.1. Izglītības pierakstu turēšana
Parakstītāji glabā drošu izglītības datu uzskaiti attiecībā uz mācību dalībniekiem, kuri piedalījušies tematiskās klātienes nodarbībās (fiziskā klātbūtnē vai tiešsaistes tiešraidē) vai pabeiguši e-mācību kursus. Uzskaitē iekļauj vismaz turpmāk minēto:
· mācību dalībnieka vārdu un uzvārdu, viņa sporta veidu un/vai valsti, kā arī informāciju par to, kas nodrošināja izglītību – pedagoga vārdu/nosaukumu;
· izglītības aktivitātē iekļautos tematus;
· datumu, kad notika izglītības aktivitāte, piemēram, darbnīcas/nodarbības datums vai e-mācību kursa pabeigšanas datums.
· Parakstītāji nodrošina, ka šī uzskaite tiek veikta atbilstoši Datu aizsardzības starptautiskā standarta prasībām.
[Piezīme par 12.1.1. pantu. Ir atzīts, ka parakstītāji ne vienmēr var reģistrēt individuālu dalību visās klātienes nodarbībās, piemēram, tādās, kas ir vispārpieejamas vai notiek uz sporta pasākumu balstītas izglītības aktivitātes ietvaros.]
[bookmark: _Toc227678439][bookmark: _bookmark39]12.2. Mācību apguves novērtēšana
Parakstītāji novērtē dalībnieku mācību apguvi atbilstoši mācību programmā noteiktajiem mācību rezultātiem.
Parakstītāji novērtē dalībnieku mācīšanās pieredzi, piemēram, apmierinātību ar mācībām, iesaisti un pārliecību par savām spējām apgūto pielietot praksē. Tiek apkopotas arī pedagogu atsauksmes par nodrošinātajām izglītības aktivitātēm.
[Piezīme par 12.2. pantu. Novērtējot mācību apguvi, galvenā uzmanība būtu pievēršama klātienes izglītībai un e-mācībām. Nav paredzēts, ka visi mācību dalībnieki tiktu novērtēti visās nodarbībās. Lietotajām metodēm būtu jābūt pietiekamām, lai izvērtētu, vai mācību rezultāti ir sasniegti un vai tas ir attiecināms arī uz citiem attiecīgās kategorijas mācību dalībniekiem.]
[bookmark: _bookmark40]12.3. Izglītības programmas izvērtēšana
Parakstītāji izvērtē savas izglītības programmas mērķus, izmantojot uzraudzības datus, informāciju par mācību apguves novērtējumu un jebkuru citu pieejamo informāciju, lai noteiktu, kādā mērā šie mērķi ir sasniegti. Parakstītāji savas izglītības programmas izvērtē katru gadu un to dokumentē izvērtēšanas pārskatā. Izvērtējumu ņem vērā izglītības programmas un turpmāko izglītības plānu veidošanā.
Izvērtēšanas pārskatu iesniedz WADA pēc pieprasījuma angļu vai franču valodā.
[bookmark: _Toc227678440][bookmark: _bookmark41]12.4. Ietekmes noteikšana
Parakstītājiem būtu jācenšas noteikt savas izglītības programmas un, iespējams, plašākas antidopinga programmas ietekme, uzraugot datus, lai identificētu tendences attiecībā uz:
· pārbaudāmo sportistu reģistrā iekļautu sportistu neierašanos uz dopinga kontroles paraugu nodošanu un/vai informācijas nesniegšana;
· pārkāpumiem saistībā ar informācijas par atrašanās vietu sniegšanu (attiecas tikai uz pārbaudāmo sportistu reģistrā iekļautajiem sportistiem);
· antidopinga noteikumu pārkāpumiem netīšas dopinga lietošanas dēļ, piemēram, uztura bagātinātāju lietošana, aizliegtas vielas saturošu medikamentu lietošana;
· terapeitiskās lietošanas atļaujas pieteikumiem;
· partiju veidā pārbaudītu uztura bagātinātāju lietošanu;
· dopinga klātbūtni un normai neatbilstīgiem analīžu rezultātiem;
· ziņošanu par dopingu;
· visa veida antidopinga noteikumu pārkāpumiem.
Parakstītājiem būtu jāvērtē iespēja veikt mērījumus laika gaitā, mērīt plašāku rādītāju vai jēdzienu klāstu, kurus var izmantot kā antidopinga programmu efektivitātes indikatorus. Tādi rādītāji kā dopinga lietošanas nodoms, antidopinga sistēmas leģitimitātes uztvere, uzņēmība pret dopinga lietošanu, morālie uzskati par dopingu, pārliecība sportot tīri ir piemēri rādītājiem, kurus šim nolūkam var izmantot.
[Piezīme par 12.4. pantu. WADA nodrošinās rīkus, kas var palīdzēt parakstītājiem uzraudzīt, izvērtēt un noteikt savu programmu ietekmi. Piemēri ietver izglītības ierakstu uzraudzību, izmantojot ADEL, un validētas sociālo zinātņu pētnieciskās aptaujas.]


[bookmark: _Toc227678441][bookmark: _bookmark42]TREŠĀ DAĻA. PARAKSTĪTĀJU UN CITU PUŠU FUNKCIJAS UN PIENĀKUMI

[bookmark: _Toc227678442][bookmark: _bookmark43]13.0. Pārskats
Visiem parakstītājiem ir pienākums atbalstīt principu, ka sportistam pirmā
antidopinga pieredze būtu jāiegūst izglītības procesā, nevis dopinga kontrolē.
Kodeksa 18.2. pants nosaka: “Visi parakstītāji savas atbildības ietvaros plāno, īsteno, uzrauga un izvērtē izglītības programmas saskaņā ar Izglītības starptautiskajā standartā noteiktajām prasībām.”
Turklāt parakstītājiem būtu jāņem vērā un jāveicina izglītības iespējama plašāka nozīme antidopinga speciālistu spēju pilnveidē, izmantojot mācības un profesionālās attīstības iniciatīvas.
Trešās daļas mērķi ir:
· nodrošināt skaidrību par ikviena ar izglītību saistītā parakstītāja primārajiem pienākumiem;
· noteikt, kā sadarbība var samazināt dublēšanos un palielināt centienus, lai uzlabotu izglītības programmu efektivitāti.
[bookmark: _bookmark44]14.0. Parakstītāju funkcijas un pienākumi
[bookmark: _Toc227678443][bookmark: _bookmark45]14.1. Valsts antidopinga organizācijas
14.1.1. Ikviena valsts antidopinga organizācija ir izglītības iestāde
attiecībā uz tīru sportu savā attiecīgajā valstī.
14.1.2. Valsts antidopinga organizācijas ir atbildīgas par valsts līmeņa sportistu un attiecīgā sportistu atbalsta personāla izglītību, un tām būtu jānosaka prioritāte turpmāk minēto grupu izglītošanai atbilstoši sportista karjerai:
· talantīgo sportistu izglītošanai sadarbībā ar valstu federācijām,
· jauno sportistu izglītošanai sadarbībā ar valstu federācijām un
· bērnu, kuri nodarbojas ar sportu skolā un/vai sporta klubos, izglītošanai sadarbībā ar valsts iestādēm.
14.1.3. Papildus iepriekš minētajam valsts antidopinga organizācijām var būt loma starptautiskā līmeņa sportistu, attiecīgā sportistu atbalsta personāla un citu personu izglītošanā sadarbībā ar attiecīgo parakstītāju.
14.1.4. Ikviena valsts antidopinga organizācija izstrādā savu izglītības
programmu un dokumentē to saskaņā ar 16. pantu.
14.1.5. Saskaņā ar Kodeksa 20.3.14. pantu starptautiskās federācijas pieprasa, lai valstu federācijas īstenotu izglītības pasākumus sadarbībā ar attiecīgo valsts antidopinga organizāciju. Ja izglītība tiek nodrošināta klātienē (fiziskā klātienē vai tiešsaistes tiešraidē), valstu federācijas izmanto pedagogus.
14.1.6. Valstu antidopinga organizācijas sadarbojas ar attiecīgo valsts olimpisko komiteju un valsts paraolimpisko komiteju, lai nodrošinātu, ka dalībai olimpiskajās/paraolimpiskajās spēlēs (vai jebkurā citā sporta pasākumā, kuru rīko vai kurā piedalās valsts olimpiskā komiteja vai, ja atbilstīgi, valsts paraolimpiskā komiteja) atlasītajiem sportistiem un sportistu atbalsta personālam ir piekļuve izglītībai pirms pasākuma saskaņā ar 11. pantu.
[bookmark: _Toc227678444][bookmark: _bookmark46]14.2. Starptautiskās federācijas
14.2.1. Ikviena starptautiskā federācija ir izglītības iestāde attiecībā uz tīru sportu attiecīgajā sporta veidā.
14.2.2. Starptautiskās federācijas ir atbildīgas par starptautiskā līmeņa sportistu un attiecīgā sportistu atbalsta personāla izglītošanu.
14.2.3. Papildus iepriekš minētajam starptautiskajām federācijām var būt loma sportistu, kuri nav starptautiska līmeņa sportisti, un viņu sportistu atbalsta personāla izglītošanā sadarbībā ar attiecīgo parakstītāju vai valsts federāciju.
14.2.4. Ikviena starptautiskā federācija izstrādā savu izglītības programmu un dokumentē to saskaņā ar 16. pantu.
14.2.5. Starptautiskās federācijas pieprasa valstu federācijām īstenot izglītību sadarbībā ar attiecīgo valsts antidopinga organizāciju saskaņā ar Kodeksa 20.3.14. pantu, jo īpaši attiecībā uz izglītošanu par sporta pasākumiem.
14.2.6. Starptautiskajām federācijām būtu jāapsver antidopinga izglītības integrēšana pašreizējās mācību un/vai akreditācijas programmās sportistu atbalsta personālam un būtu jāmudina valstu federācijas rīkoties līdzīgi.
[Piezīme par 14.2.6. pantu. Piemēram, pētījumos ir apstiprināta trenera nozīme, atbalstot sportistus viņu antidopinga pienākumu izpildē. Iekļaujot antidopinga izglītību esošajās treneru izglītības programmās šī treneru funkcija tiek vēl vairāk nostiprināta.]
14.2.7. Starptautiskās federācijas pieprasa, lai valstu federācijas izmantotu pedagogus klātienes (fiziskā klātienē vai tiešsaistes tiešraidē) izglītības nodrošināšanā.
[Piezīme par 14.2.7. pantu. Ir atzīts, ka izglītības nodrošināšanas standartu uzturēšanas nolūkā valstu federācijas var apmācīt un akreditēt personas, kuras pēc tam parakstītājs var pilnvarot kā pedagogus.]
[bookmark: _Toc227678445][bookmark: _bookmark47]14.3. Lielu sporta pasākumu rīkotājorganizācijas
14.3.1. Lielu sporta pasākumu rīkotājorganizācijas ir iestāde attiecībā uz izglītošanu par sporta pasākumiem, jo tas attiecas uz tīru sportu to attiecīgajos sporta pasākumos.
14.3.2. Lielu sporta pasākumu rīkotājorganizācijas ir atbildīgas par izglītošanu par sporta pasākumiem sportistiem, kuri piedalās to rīkotajos sporta pasākumos, un attiecīgajam sportistu atbalsta personālam.
14.3.3. Ikviena lielu sporta pasākumu rīkotājorganizācija izstrādā savu izglītības programmu un dokumentē to saskaņā ar 16. pantu.
14.3.4. Lielu sporta pasākumu rīkotājorganizācijas pieprasa, lai organizācijas, tostarp deleģētas trešo pušu organizācijas, kas nodrošina izglītošanu par sporta pasākumiem, klātienes (fiziskā klātienē vai tiešsaistes tiešraidē) izglītības nodrošināšanai izmantotu pedagogus.
[bookmark: _Toc227678446][bookmark: _bookmark48]14.4. Valstu olimpiskās komitejas/valstu paraolimpiskās komitejas
14.4.1. Saskaņā ar Kodeksa 20.4.6. pantu, ja valsts antidopinga organizācija nepastāv, valsts olimpiskā komiteja (vai, ja atbilstīgi, valsts paraolimpiskā komiteja) ir atbildīga par izglītību savā valstī, kā noteikts 4.–12. pantā.
14.4.2. Ja valsts antidopinga organizācija pastāv, valsts olimpiskā komiteja (vai, ja atbilstīgi, valsts paraolimpiskā komiteja) sadarbojas ar savu valsts antidopinga organizāciju un valsts federācijām, lai nodrošinātu, ka dalībai olimpiskajās/paraolimpiskajās spēlēs (vai jebkurā sporta pasākumā, kurā piedalās vai kuru organizē valsts olimpiskā komiteja vai, ja atbilstīgi, valsts paraolimpiskā komiteja) izvēlētie sportisti un sportistu atbalsta personāls saņem izglītību pirms sporta pasākuma, kā noteikts 11. pantā.
14.4.3. Valstu olimpiskās komitejas un valstu paraolimpiskās komitejas sekmē izglītības nodrošināšanu, sniedzot piekļuvi sportistiem un sportistu atbalsta personālam.
[bookmark: _Toc227678447][bookmark: _bookmark49]15.0. Citu pušu funkcijas un pienākumi
[bookmark: _Toc227678448][bookmark: _bookmark50]15.1. Sportisti un sportistu atbalsta personāls
15.1.1. Sportistiem ir tiesības uz izglītību, kā noteikts Sportistu antidopinga tiesību aktā. Sportisti pēc nepieciešamības ir pieejami izglītībai, lai izpildītu Kodeksa21.1.8. panta prasības. Sportistiem būtu jābūt informētiem par visām piemērojamām antidopinga politikas nostādnēm un noteikumiem saskaņā ar Kodeksa 21.1.1. pantu un ievērot tos.
15.1.2. Sportistiem būtu jāaizstāv tīrs sports un jārīkojas saskaņā ar sporta garu un savām vērtībām.
15.1.3. Sportistu atbalsta personālam ir tiesības uz izglītību, un personāls ir pieejams izglītības pasākumiem, lai sekmētu precīzas antidopinga informācijas sniegšanu sportistiem, kam attiecīgais sportistu atbalsta personāls sniedz atbalstu, īpaši tad, ja tās ir aizsargājamas personas un nepilngadīgas personas, kā tas prasīts, lai izpildītu Kodeksa 21.2.2. panta prasības. Sportistu atbalsta personālam būtu jāpārzina visas piemērojamās antidopinga politikas nostādnes un noteikumi, kas attiecas uz viņiem vai viņu atbalstītajiem sportistiem, atbilstīgi Kodeksa 21.2.1. pantam.
15.1.4. Sportistu atbalsta personālam būtu jāaizstāv tīrs sports un būtu jārīkojas saskaņā ar sporta garu un savām vērtībām, pozitīvi ietekmējot sportistu vērtības un uzvedību, lai sekmētu antidopinga attieksmi saskaņā ar Kodeksa 21.2.4. pantu.
15.1.5. Citām personām, uz kurām attiecas Kodeksa noteikumi, būtu jāaizstāv tīrs sports un būtu jārīkojas saskaņā ar sporta garu un savām vērtībām. Turklāt tām būtu jāpiekļūst atbilstošai antidopinga informācijai, lai pārzinātu visas antidopinga politikas nostādnes, kas uz šīm personām attiecas, un ievēro tās atbilstīgi Kodeksa 21.3.1. panta prasībām.
[bookmark: _Toc227678449][bookmark: _bookmark51]15.2. Valstu federācijas
15.2.1. Valstu federācijām būtu jāatbalsta princips, ka sportista pirmajai pieredzei ar antidopingu būtu jānotiek ar izglītības starpniecību, nevis dopinga kontrolē.
15.2.2. Valstu federācijām būtu jāizvērtē sava loma un ieguldījums, ko tās var sniegt izglītības aktivitāšu attīstībā un nodrošināšanā, tostarp izmantojot pedagogus saskaņā ar 14.2.7. pantu.
15.2.3. Valstu federācijām izglītības jomā būtu proaktīvi jāsadarbojas ar starptautiskajām federācijām un valsts antidopinga organizāciju.
15.2.4.Valstu federācijām būtu jāsekmē izglītības nodrošināšanu, sniedzot piekļuvi sportistiem un sportistu atbalsta personālam.
[bookmark: _Toc227678450][bookmark: _bookmark52]15.3. Valdības
15.3.1. Valdībām būtu proaktīvi jāveicina izglītības programmu attīstība un nodrošināšana atbilstoši savām saistībām saskaņā ar UNESCO konvenciju, kā noteikts Kodeksa 22. pantā.
15.3.2. Valdībām būtu jāveicina uz vērtībām balstītas izglītības iekļaušana skolu/klubu vai jaunatnes sporta sistēmās.
[bookmark: _Toc227678451][bookmark: _bookmark53]15.4. Reģionālās antidopinga organizācijas
15.4.1. Reģionālajām antidopinga organizācijām būtu būtu jāatbalsta savas dalībvalstis izglītības programmu plānošanā, īstenošanā, uzraudzībā, izvērtēšanā un sekmēšanā saskaņā ar Kodeksa 21.4.7. pantu.
15.4.2. Reģionālajām antidopinga organizācijām būtu jāsadarbojas ar valsts antidopinga organizācijām, valdībām un valstu olimpiskajām komitejām (vai, ja atbilstīgi, valstu paraolimpiskajām komitejām) savos reģionos, lai nodrošinātu atbalstu izglītības aktivitāšu saskaņošanā.
15.4.3. Reģionālajām antidopinga organizācijām būtu jābūt informētām par pieejamajiem izglītības resursiem un informē par tiem dalībvalstis reģionā.
[bookmark: _Toc227678452][bookmark: _bookmark54]15.5. Pasaules Antidopinga aģentūra (WADA)
15.5.1. WADA atbalsta ieinteresētās personas, lai izstrādātu un īstenotu izglītības programmas saskaņā ar Kodeksu un Izglītības starptautisko standartu.
15.5.2. WADA parakstītājiem nodrošina ISS vadlīnijas, standartformas un mācības,
tie var izmantot savu izglītības programmu izstrādē.
15.5.3. WADA nodrošina izglītības materiālus, kurus tieši var lietot parakstītāji vai jebkura cita persona.
15.5.4. WADA ir atbildīga par atbilstības Izglītības starptautiskajam standartam un Kodeksam nodrošināšanu, izmantojot Kodeksa ievērošanas procesu un saskaņā ar Parakstītāju starptautisko Kodeksa ievērošanas standartu.
15.5.5. Kodeksa 25.1.1. panta ievērošanas nolūkā WADA regulāri sasauc parakstītāju un plašāku ieinteresēto personu sapulces, lai veicinātu izglītības politikas un prakses attīstību atbilstoši jaunākajām tendencēm, pētījumiem, datiem un atziņām nolūkā nodrošināt, ka izglītība saglabā efektivitāti un sniedz labumu sportistiem, sportistu atbalsta personālam un citām personām.
15.5.6. WADA izmanto jebkurus pieejamos ar izglītību saistītos datus, lai globāli uzraudzītu un izvērtētu izglītības sasniegto personu loku un antidopinga kopienas centienus.
[Piezīme par 15.5.6. pantu. Ar izglītību saistītie dati ir pieejami no dažādiem avotiem, tostarp, bet ne tikai atbilstības dati, pētījumu dati, ADEL glabātie dati.]



[bookmark: _Toc227678453][bookmark: _bookmark55]CETURTĀ DAĻA. PĀRSKATATBILDĪBA

[bookmark: _Toc227678454][bookmark: _bookmark56]16.0. Pārskatatbildība
WADA uzrauga parakstītāju atbilstību Izglītības starptautiskajam standartam, izmantojot Kodeksa ievērošanas procesu, un piemēro iespējamās saistītās sekas, kā noteikts Parakstītāju starptautiskajā Kodeksa ievērošanas standartā.
Parakstītāji ir atbildīgi par pārskatu sagatavošanu attiecībā uz turpmāk norādīto.
[bookmark: _Toc227678455]16.1. Dokumentēta izglītības programma, kas ietver vismaz:
· vīziju, mērķus un programmas mērķus saskaņā ar 8.0. pantu;
· sporta sistēmas analīzi saskaņā ar 5. pantu;
· sportista karjeru saskaņā ar 5.1. pantu;
· izglītojamo grupu sarakstus saskaņā ar 6. pantu;
· procesu, kā pedagogi tiek atlasīti, mācīti, novērtēti, akreditēti un atkārtoti akreditēti saskaņā ar 7. pantu;
· īstenošanai nepieciešamos resursus saskaņā ar 8.2. pantu.
[bookmark: _Toc227678456]16.2. Mācību programma saskaņā ar 8.1. pantu, kas ietver vismaz:
· obligātos pamattematus saskaņā ar 8.1.1. pantu;
· mācību rezultātus;
· tīra sporta uzvedības.
[bookmark: _Toc227678457]16.3. Dokumentēts ikgadējs izglītības plāns saskaņā ar 9.1. un 9.2. pantu, kas ietver vismaz:
· izglītības aktivitāšu identifikāciju;
· izglītojamo grupu saraksta kategorijas, kurām izglītības aktivitātes tiks nodrošinātas;
· izglītības aktivitāšu nodrošinātājus;
· izglītības aktivitāšu veidu;
· izglītības aktivitāšu nodrošināšanas laiku;
· programmas mērķus, tematus un mācību rezultātus, uz kuriem izglītības aktivitātes ir vērstas;
· mācīšanās novērtēšanas metodes saskaņā ar 12.2. pantu;
· uzraudzības kārtību un datu reģistrāciju saskaņā ar 12.1. pantu.
[bookmark: _Toc227678458]16.4. Dokumentēts izvērtēšanas pārskats saskaņā ar 12.3. pantu, kas ietver vismaz:
· uzraudzības datus;
· katrā sportista karjerā izglītoto
sportistu un sportistu atbalsta personāla dalībnieku skaitu;
· mācību dalībnieku novērtējumu pārskatu;
· kopsavilkumu par mācību dalībnieku pieredzes rezultātiem;
· atsauksmes no pedagogiem (ja piemērojams);
· izvērtējumu par to, vai programmas mērķi ir sasniegti;
· secinājumus un ieteikumus izglītības programmai un nākamajam izglītības plānam.
[Piezīme par 16. pantu. WADA sniegs atbalstu ieinteresētajām pusēm, piemēram, ar Kodeksa ieviešanas atbalsta programmas (CISP) un Globālās mācību un attīstības sistēmas (GLDF) starpniecību.]


[bookmark: _Toc227678459][bookmark: _bookmark57]1. PAPILDINĀJUMS. DEFINĪCIJAS

[bookmark: _bookmark58]I. Kodeksā definētie termini, kuri tiek izmantoti Izglītības starptautiskajā standartā
ADAMS – antidopinga administrācijas un pārvaldības sistēma ir datu ievadīšanai, uzglabāšanai, datu koplietošanai un ziņošanai paredzēts datubāzu pārvaldības tīmekļa instruments, kas izstrādāts, lai atbalstītu ieinteresēto personu un WADA veiktos dopinga apkarošanas pasākumus, ievērojot tiesību aktus datu aizsardzības jomā.
Aizsargājamā persona – sportists vai cita fiziska persona, kas antidopinga noteikumu pārkāpuma izdarīšanas laikā: i) nav sasniegusi sešpadsmit (16) gadu vecumu; ii) nav sasniegusi astoņpadsmit (18) gadu vecumu un nav iekļauta nevienā pārbaudāmo sportistu reģistrā, un nekad nav sacentusies nevienā starptautiskā sporta pasākumā atklātā kategorijā, vai iii) citu ar vecumu nesaistītu iemeslu dēļ saskaņā ar piemērojamajiem valsts tiesību aktiem ir atzīta par rīcībnespējīgu.
[Piezīme par terminu “aizsargājamā persona”. Ne visas nepilngadīgas personas ir aizsargājamas personas. Kodeksā tiek izšķirtas dažādas nepilngadīgo personu grupas, ņemot vērā divus kritērijus: i) vecums un ii) sportiskā snieguma līmenis. Nepilngadīgas personas līdz 16 gadu vecumam vienmēr ir aizsargājamas personas. Tiek pieņemts, ka tās principā nav spējīgas kontrolēt savu uzvedību tāpat kā pieaugušie, tādēļ tām ir nepieciešama īpaša attieksme. Attiecībā uz nepilngadīgām personām vecumā virs 16 gadiem (bet jaunākām par 18 gadiem) tiek pieņemts, ka tām ir augstāks izpratnes līmenis un atkarībā no to sportiskā līmeņa labāka piekļuve antidopinga izglītībai. Tas ir par pamatu atšķirīgai attieksmei pret 16–18 gadu vecuma grupu salīdzinājumā ar vecuma grupu līdz 16 gadiem. Termina “atvērta kategorija” nolūks ir izslēgt tās sacensības, kas paredzētas tikai junioru vai noteiktu vecuma grupu kategorijām.
Sportisti, kuriem ir dokumentēts rīcībspējas trūkums intelektuālu traucējumu dēļ, vienmēr tiek kvalificēti kā aizsargājamas personas neatkarīgi no viņu vecuma.
Aizsargājamas personas kategorijas mērķis ir ņemt vērā, ka sportistam vai citai personai var nebūt pietiekamas garīgās spējas, lai pilnībā izprastu un novērtētu Kodeksā noteiktos uzvedības aizliegumus. Īpaša attieksme pret aizsargājamām personām izriet no fakta, ka galvenais kritērijs, lai noteiktu diskvalifikācijas periodu, ir “vaina”.
Tie apstākļi, kuros aizsargājama persona, nepilngadīga persona vai amatieru līmeņa sportists tiek vērtēts atšķirīgi nekā citas personas vai sportisti, ir īpaši noteikti Kodeksā. Attiecībā uz 7.4. pantu vai jebkuru citu Kodeksa pantu nav pieļaujams uzskatīt, ka bija paredzēta atšķirīga attieksme, ja tas nav skaidri norādīts.]
Amatieru līmeņa sportists – fiziska persona, kuru tā ir definējusi attiecīgā valsts antidopinga organizācija, tomēr ar nosacījumu, ka šis termins neietver nevienu personu, kura piecu (5) gadu laikā pirms antidopinga noteikumu pārkāpuma izdarīšanas tajā pašā sporta veidā ir bijusi starptautiska līmeņa sportists (ko katra starptautiskā federācija definē saskaņā ar Pārbaužu starptautisko standartu) vai valsts līmeņa sportists (ko katra valsts antidopinga organizācija definē saskaņā ar Pārbaužu starptautisko standartu), ir piedalījusies šajā sporta veidā profesionālā statusā, ir sacentusies starptautiskā sporta pasākumā vai valsts līmeņa sporta pasākumā, ir pārstāvējusi jebkuru valsti starptautiskā sporta pasākumā atklātā kategorijā vai bijusi iekļauta Pārbaudāmo sportistu reģistrā vai citā atrašanās vietas informācijas reģistrā, ko uztur kāda no starptautiskajām federācijām vai valstu antidopinga organizācijām.
[Piezīme par termina “amatieru līmeņa sportists” definīciju. Attiecībā uz terminu “profesionāls statuss” papildu norādījumi var tikt sniegti Starptautiskajā rezultātu pārvaldības standartā vai vadlīnijās.
Termina “atvērta kategorija” nolūks ir izslēgt tās sacensības, kas paredzētas tikai junioru vai noteiktu vecuma grupu kategorijām. Tie apstākļi, kuros aizsargājama persona, nepilngadīga persona vai amatieru līmeņa sportists tiek vērtēts atšķirīgi nekā citas personas vai sportisti, ir īpaši noteikti Kodeksā. Attiecībā uz 7.4. pantu vai jebkuru citu Kodeksa pantu nav pieļaujams uzskatīt, ka bija paredzēta atšķirīga attieksme, ja tas nav skaidri norādīts.]
Antidopinga organizācija – WADA vai parakstītājs, kas atbild par antidopinga noteikumu pieņemšanu attiecībā uz jebkura dopinga kontroles procesa posma sākšanu, īstenošanu vai izpildi. Antidopinga organizācija ir, piemēram, Starptautiskā Olimpiskā komiteja, Starptautiskā Paraolimpiskā komiteja, citas lielu sporta pasākumu rīkotājorganizācijas, kas veic pārbaudes savos rīkotajos sporta pasākumos, starptautiskās federācijas un valstu antidopinga organizācijas.
Deleģēta trešā persona – jebkura persona, kurai antidopinga organizācija deleģē veikt jebkuru dopinga kontroles vai antidopinga izglītības programmu aspektu, tostarp, bet ne tikai, trešās personas vai citas antidopinga organizācijas, kuras veic paraugu vākšanu vai citus dopinga kontroles pakalpojumus vai antidopinga izglītības programmas Antidopinga organizācijai, vai personas, kas darbojas kā neatkarīgi darbuzņēmēji, kuri sniedz dopinga kontroles pakalpojumus Antidopinga organizācijai (piemēram, dopinga kontrolieri, kuri nav darbinieki, vai pavadoņi). Šī definīcija neattiecas uz CAS.
Diskvalifikācija – skat. iepriekš “sankcijas par antidopinga noteikumu pārkāpumiem”.
Dopinga kontrole – visi pasākumi un procesi no pārbaužu veikšanas plānošanas līdz pārsūdzības galīgai izskatīšanai un sankciju izpildei, tostarp visi starppasākumi un starpprocesi, piemēram, bet ne tikai, pārbaužu veikšana, izmeklēšana, informācijas par atrašanās vietu sniegšana, terapeitiskās lietošanas atļaujas, paraugu vākšana un apstrāde, laboratoriskā analīze, rezultātu pārvaldība, kā arī izmeklēšana vai process saistībā ar 10.14. panta pārkāpumiem (statuss diskvalifikācijas vai pagaidu aizlieguma laikā).
Izglītība – mācību process, lai ieaudzinātu vērtības un attīstītu uzvedību, kas veicina un sargā sporta garu, un lai nepieļautu tīšu vai netīšu dopinga lietošanu.
Kodekss – Pasaules Antidopinga kodekss.
Lielu sporta pasākumu rīkotājorganizācijas – valstu olimpisko komiteju kontinentālās apvienības un citas starptautiskas vairāku sporta veidu organizācijas, kas darbojas kā jebkura kontinentālā, reģionālā vai cita starptautiska sporta pasākuma pārvaldības struktūra.
Nepilngadīga persona – fiziska persona, kas nav sasniegusi astoņpadsmit (18) gadu vecumu.
Parakstītāji – struktūras, kas pieņēmušas Kodeksu un piekritušas īstenot Kodeksa noteikumus saskaņā ar 23. pantu.
Pārbaudāmo sportistu reģistrs – augstākās prioritātes sportistu saraksts, ko starptautiskā līmenī atsevišķi izveidojušas starptautiskās federācijas, bet valstu līmenī – valstu antidopinga organizācijas; saskaņā ar attiecīgās starptautiskās federācijas vai valsts antidopinga organizācijas izstrādāto pārbaužu veikšanas plānu šiem sportistiem vismaz minimālā apjomā veic pārbaudes gan sacensību laikā, gan ārpus sacensībām, tādēļ viņiem ir jāsniedz ziņas par savu atrašanās vietu saskaņā ar 5.5. pantu un Pārbaužu starptautisko standartu.
Pārbaude – dopinga kontroles procesa daļas, kas ietver pārbaužu veikšanas plānošanu, paraugu vākšanu, paraugu apstrādi un paraugu transportēšanu uz laboratoriju.
persona pārkāpj kādu antidopinga noteikumu, tā sekas var būt viens vai vairāki no turpmāk minētajiem sodiem: a) anulēšana ir konkrētajās sacensībās vai sporta pasākumā gūto sportista rezultātu anulēšana, piemērojot visas no tā izrietošās sankcijas, tostarp atsavinot visas medaļas, punktus un balvas; b) diskvalifikācija nozīmē to, ka sportistam vai citai personai antidopinga noteikumu pārkāpuma dēļ uz noteiktu laiku ir aizliegts piedalīties sacensībās vai citos pasākumos, kā arī aizliegts saņemt finansējumu, kā noteikts 10.14. pantā; c) pagaidu aizliegums nozīmē to, ka sportistam vai citai personai uz laiku ir aizliegts piedalīties sacensībās vai pasākumā, līdz tiek pieņemts galīgais lēmums lietā, ko skata saskaņā ar 8. pantu; d) finansiālas sankcijas nozīmē finansiālas sankcijas par antidopinga noteikumu pārkāpumu vai lai atlīdzinātu izmaksas, kas saistītas ar šādu pārkāpumu; e) informācijas publiskošana ir informācijas izplatīšana plašai sabiedrībai vai citām personām, ne tikai tām, kas ir tiesīgas saņemt iepriekšēju paziņojumu saskaņā ar 14. pantu. Komandu sporta veidos 11. pantā paredzētās sankcijas varētu vērst arī pret komandām.
Persona – fiziska persona, organizācija vai cita struktūra.
Reģionāla antidopinga organizācija – reģionāla struktūra, ko dalībvalstis norīkojušas koordinēt un pārvaldīt savu valsts antidopinga programmu deleģētās jomas, kuras var ietvert antidopinga noteikumu pieņemšanu un īstenošanu, paraugu vākšanu un vākšanas plānošanu, rezultātu pārvaldību, terapeitiskās lietošanas atļauju pārbaudi, lietu izskatīšanu un izglītības programmu vadīšanu reģionālā līmenī.
Sacensības – Vienas sacīkstes, sacensības, spēle vai atsevišķa sporta sacensība. Piemēram, basketbola spēle vai olimpiskā 100 metru skrējiena fināls vieglatlētikā. Posmu sacensībās un citās sporta sacensībās, kur balvas piešķir, pamatojoties uz attiecīgās dienas vai cita starpposma rezultātiem, atšķirības starp sacensībām un sporta pasākumu ir noteiktas attiecīgās starptautiskās federācijas noteikumos.
Sankcijas par antidopinga noteikumu pārkāpumiem (“sankcijas”) – ja sportists vai cita
Sporta pasākuma norises vieta – sporta pasākuma rīkotāja norādītā pasākuma norises vieta.
Sporta pasākums – vienas pārvaldības struktūras organizēta atsevišķu sacensību kopīga virkne (piemēram, olimpiskās spēles, Starptautiskās federācijas pasaules meistarsacīkstes vai Amerikas sporta spēles).
Sportista bioloģiskā pase – Pārbaužu starptautiskajā standartā un Laboratoriju starptautiskajā standartā noteikto datu apkopošanas un salīdzināšanas programma un metodes.
Sportists – jebkura persona, kas starptautiskā līmenī (kā noteikusi katra starptautiskā federācija) vai valsts līmenī (kā noteikusi katra valsts antidopinga organizācija) piedalās sporta sacensībās. Antidopinga organizācija pēc saviem ieskatiem var piemērot antidopinga noteikumus sportistam, kas nav ne starptautiska, ne valsts līmeņa sportists, un tādējādi termina “sportists” definīciju attiecināt uz šiem sportistiem. Attiecībā uz sportistiem, kas nav ne starptautiska, ne valsts līmeņa sportisti, antidopinga organizācija varētu izvēlēties: veikt ierobežotas pārbaudes vai pārbaudes neveikt vispār, analizēt paraugus, izmantojot aizliegto vielu nepilnu izvēlni, ierobežotā apmērā pieprasīt vai vispār nepieprasīt informāciju par atrašanās vietu vai iepriekš nepieprasīt terapeitiskās lietošanas atļauju. Tomēr, ja kāds no antidopinga organizācijai pakļautajiem sportistiem, kuru tā izvēlas pārbaudīt un kurš sacenšas zemākā sacensību līmenī, nevis starptautiskā vai valsts līmenī, ir pārkāpis 2.1., 2.3. vai 2.5. pantā minētos antidopinga noteikumus, piemēro Kodeksā noteiktās sankcijas. Lai pildītu Kodeksa 2.8. un 2.9. panta prasības un informētu un izglītotu antidopinga jautājumos, sportists ir jebkura persona, kuru sporta pasākumos piedalīties norīkojis attiecīgais parakstītājs, valdība vai cita sporta organizācija, kas pieņēmusi Kodeksu.
[Piezīme par definīciju “sportists”. Piezīme par definīciju “sportists”. Skaidrības labas jānorāda, ka antidopinga organizācija nedrīkst pieņemt atšķirīgus noteikumus šādiem sportistiem (tostarp attiecībā uz terapeitiskās lietošanas atļaujām), izņemot attiecībā uz jautājumiem, kas skaidri minēti iepriekš vai ir tieši atļauti starptautiskajā standartā.
Personas, kuras piedalās sporta pasākumos, var iedalīt kādā no šīm piecām kategorijām: 1) starptautiska līmeņa sportists; 2) valsts līmeņa sportists; 3) sportists, kurš nesacenšas starptautiskā vai valsts līmenī, bet kurš atrodas starptautiskās federācijas vai valsts antidopinga organizācijas uzraudzībā; 4) amatieru līmeņa sportists un 5) indivīdi, kurus neuzrauga vai nevēlas uzraudzīt ne starptautiskā federācija, ne valsts antidopinga organizācija. Visiem starptautiska vai valsts līmeņa sportistiem ir jāievēro Kodeksa antidopinga noteikumi; precīzas starptautiska un valsts mēroga sporta definīcijas ir jānosaka starptautisko federāciju un valstu antidopinga organizāciju antidopinga noteikumos.]
Sportistu atbalsta personāls / sportistu atbalsta persona – visi treneri, menedžeri, aģenti, komandas dalībnieki, amatpersonas, medicīnas personāls, medicīnas palīgpersonāls, vecāki vai jebkura cita persona, kas strādā ar sportistu, ārstē vai palīdz sportistam, kurš piedalās sporta sacensībās vai gatavojas tām.
Starptautiska līmeņa sportists – sportisti, kas piedalās starptautiska līmeņa sacensībās, ko katra starptautiska federācija nosaka saskaņā ar Pārbaužu starptautisko standartu.
[Piezīme par termina “starptautiska līmeņa sportists” definīciju. Saskaņā ar Pārbaužu starptautisko standartu starptautiskā federācija var brīvi noteikt kritērijus sportistu klasificēšanai starptautiska līmeņa sportistos, piemēram, atbilstīgi reitingam, dalībai noteiktos starptautiskos sporta pasākumos, licences veidam noteiktā laika periodā u. c. Tomēr tā šos kritērijus publicē skaidri un precīzi, lai sportisti ātri un ērti varētu pārliecināties par to, vai viņi ir klasificēti kā starptautiska līmeņa sportisti. Piemēram, ja kritērijs ir dalība noteiktos starptautiskajos sporta pasākumos, tad starptautiskā federācija publicē šo starptautisko sporta pasākumu sarakstu un piemērojamo atpakaļejošo laika periodu.]
Starptautiskais standarts – WADA pieņemts standarts, kas papildina Kodeksu. Ja starptautiskajā standartā (pretstatā citiem alternatīviem standartiem, praksei vai procedūrām) noteiktās prasības ir izpildītas, var secināt, ka starptautiskajā standartā norādītās procedūras ir veiktas pienācīgi. Starptautiskajos standartos ir iekļauti visi tehniskie dokumenti un tehniskās vēstules, kas izdoti atbilstīgi attiecīgajam starptautiskajam standartam.
Starptautisks sporta pasākums – tāds sporta pasākums vai sacensības, kurus rīko Starptautiskā Olimpiskā komiteja, Starptautiskā Paraolimpiskā komiteja, starptautiskā federācija, lielu sporta pasākumu rīkotājorganizācija vai cita starptautiska sporta organizācija vai saistībā ar kuriem kāda no minētajām organizācijām norīko tehniskās amatpersonas.
Stingra atbildība – princips, kas paredz, ka saskaņā ar 2.1. un 2.2. pantu, lai antidopinga organizācija konstatētu antidopinga noteikumu pārkāpumu, tai nav jāpierāda sportista nodoms, vaina, nolaidība vai tas, ka lietošana bijusi apzināta.
Terapeitiskās lietošanas atļauja (TUE) – terapeitiskās lietošanas atļauja ļauj sportistam, kam ir noteikts medicīniskais stāvoklis, lietot aizliegtu vielu vai izmantot aizliegtu metodi, bet tikai tad, ja ir izpildīti 4.4. panta nosacījumi un Terapeitiskās lietošanas atļaujas starptautiskā standarta kritēriji.
UNESCO konvencija – Starptautiskā konvencija pret dopingu sportā, kas pieņemta UNESCO ģenerālkonferences 33. sesijā 2005. gada 19. oktobrī, tostarp visi grozījumi, kurus pieņēmušas konvencijas dalībvalstis un Starptautiskās konvencijas pret dopingu sportā dalībvalstu konference.
Uzraugāmo sportistu reģistrs – to sportistu reģistrs, kurus starptautiskā federācija vai valsts antidopinga organizācija uzskata par mazāk prioritāriem, kuri pārstāv sporta veidus/disciplīnas ar mazāku risku nekā Pārbaudāmo sportistu reģistrā iekļautie sportisti, kuriem tiek veiktas pārbaudes ārpus sacensībām vismaz minimālā apjomā un kuriem ir pienākums sniegt informāciju par savu atrašanās vietu, kā noteikts Pārbaužu starptautiskajā standartā.
Valsts antidopinga organizācija – tādas valsts pilnvarotas struktūras, kam valsts līmenī ir galvenās pilnvaras un atbildība pieņemt un īstenot antidopinga noteikumus, norīkot paraugu vākšanu, pārvaldīt pārbaudes rezultātus un veikt rezultātu pārvaldību valsts līmenī. Ja kompetentā(-ās) valsts iestāde(-es) nav piešķīrusi(-šas) šādas pilnvaras, šādas struktūras funkcijas pilda valsts olimpiskā komiteja vai tās pilnvarota iestāde.
Valsts līmeņa sportists – sportists, kas piedalās valsts līmeņa sacensībās, ko katra valsts antidopinga organizācija noteikusi saskaņā ar Pārbaužu starptautisko standartu.
Valsts mēroga sporta pasākums – tāds sporta pasākums vai sacensības, kurās pārsvarā piedalās starptautiska vai valsts līmeņa sportisti un kuras nav starptautisks sporta pasākums.
Valsts olimpiskā komiteja – Starptautiskās Olimpiskās komitejas atzīta organizācija. Termins “valsts olimpiskā komiteja” attiecas arī uz valsts sporta konfederāciju tajās valstīs, kurās valsts sporta konfederācija pilda valsts olimpiskās komitejas ierastos pienākumus antidopinga jomā.
WADA – Pasaules Antidopinga aģentūra.

[bookmark: _bookmark59]II. Parakstītāju starptautiskajā Kodeksa ievērošanas standartā definētie termini, kuri tiek izmantoti Izglītības starptautiskajā standartā
Kodeksa ievērošana – visu Kodeksa prasību un/vai attiecīgo parakstītājiem piemērojamo starptautisko standartu, kā arī īpašo prasību, kuras noteikusi WADA izpildkomiteja, ievērošana.

[bookmark: _bookmark60]III. Izglītības starptautiskajā standartā īpašā nozīmē definētie termini
Antidopinga izglītība – mācības par antidopinga tematiem, lai uzlabotu prasmes tīra sporta uzvedības jomā un pieņemtu apzinātus lēmumus.
Informācijas sniegšana – precīzas, atjaunota satura, ar tīru sportu saistītas informācijas nodrošināšana.
Izgītošana par sporta pasākumiem – izglītība, kas saistīta ar viena rīkotāja rīkotajiem sporta pasākumiem. Tas ietver gan izglītošanu pirms pasākuma, gan uz sporta pasākumu balstītu izglītību. Saturs ietver detalizētu informāciju, kas ir unikāla konkrētajam sporta pasākumam, piemēram, informāciju par antidopinga noteikumiem, sacensību un ārpus sacensību periodiem, ar izglītību saistītiem kritērijiem dalībai, organizācijām ar tiesībām veikt pārbaudes un terapeitiskās lietošanas atļauju procesiem.
Izglītības aktivitāte – jebkura aktivitāte, kas ir mērķtiecīgi izstrādāta un īstenota, lai veicinātu mācīšanos. Piemēri ir e-mācības, semināri, scenārijos balstītas nodarbības, savstarpējas sarunas, tīmekļsemināri u. c.
Izglītības plāns – dokuments, kurā aprakstīts izglītības aktivitāšu kopums, ko parakstītājs ik gadu nodrošina, lai sasniegtu paredzētos mācību rezultātus.
Izglītības programma – dokuments, kurā iekļauti šādi elementi: redzējums attiecībā uz izglītību, mērķi un uzdevumi, sporta sistēmas analīze, sportista karjera, pedagogu atlases, mācību, novērtēšanas un akreditācijas procesi, izglītojamo grupu saraksts un īstenošanai nepieciešamie resursi.
Izglītības starptautiskā standarta vadlīnijas (ISS vadlīnijas) – ieteikumu dokuments Pasaules antidopinga programmā, kas sniedz norādījumus par izglītību, un WADA nodrošina, ka parakstītāji tam var piekļūt.
Izglītojamo grupu saraksts – saraksts ar prioritārām grupām un kategorijām, kuras parakstītāji ir atlasījuši izglītošanai.
Izglītošana pirms sporta pasākuma – pielāgotas izglītības aktivitātes, lai sagatavotu sportistus un sportistu atbalsta personālu kādam sporta pasākumam ar mērķi dalīties ar attiecīgajām specifiskajām antidopinga prasībām sporta pasākumā un attīstīt jebkādu ar to saistītu tīra sporta uzvedību.
Izpratnes veidošana – ar tīru sportu saistītu tēmu un jautājumu izvirzīšana.
Izvērtēšanas pārskats – dokuments, kurā izklāstīta izglītības programmas efektivitāte, izmantojot uzraudzības datus, mācīšanās novērtējumu datus un jebkādu citu atbilstošu informāciju. Dokumentā tieši būtu jāatspoguļo progress attiecībā uz izglītības programmā un izglītības plānā noteiktajiem mērķiem un jāizklāsta ieteikumi, ko ņem vērā, veidojot nākamā gada izglītības plānu.
Pedagogs – persona, kura ir apmācīta un akreditēta īstenot izglītību un kuru parakstītājs ir pilnvarojis šim nolūkam.
Profilakse – attiecas uz iejaukšanos, ko īsteno, lai nepieļautu dopinga lietošanas gadījumus. Ir sešas galvenās ar profilaksi savstarpēji saistītas stratēģijas. Tās ir izglītība, atturēšana, atklāšana, izpilde, atbilstība un tiesiskums.
Sportista karjera – vispārīgs modelis, kas apraksta sportista attīstības galvenos posmus konkrētā sporta veidā vai valsts sporta sistēmā.
Talantīgie sportisti – Sportisti, kas regulāri un aizrautīgi trenējas savā sporta veidā un kas, izmantojot dažus formālus mehānismus, piemēram, dalību talantīgo sportistu nometnēs vai talantīgo sportistu attīstības programmās, ir atzīti par talantīgiem.
Tīra sporta uzvedība – darbības, kuras sportistiem un sportistu atbalsta personālam būtu jāspēj veikt un kuras, kā tiek sagaidīts, tie veiks attiecībā uz 8.1.1. pantā minētajiem obligātajiem tematiem.
Uz sporta pasākumu balstīta izglītība – jebkura izglītības aktivitāte, kas notiek sporta pasākuma laikā, parasti konkrētā pasākuma norises vietā.
Uz vērtībām balstīta izglītība – tādu aktivitāšu nodrošināšana, kuras uzsver individuālu personīgo vērtību un principu attīstību. Tā rezultātā veidojas izglītojamā spēja pieņemt ētiskas rīcības lēmumus.

[bookmark: _bookmark61]IV. Starptautiskajā rezultātu pārvaldības standartā definētie termini, kuri tiek izmantoti Izglītības starptautiskajā standartā
Informācijas nesniegšana – sportista (vai trešās personas, kam sportists ir deleģējis šo uzdevumu) 1) precīzas un pilnīgas tādas informācijas par atrašanās vietu nesniegšana, kas ļauj noteikt sportista atrašanās vietu pārbaužu nolūkā laikos un vietās, kas norādīti sniegtajā informācijā par atrašanās vietu, vai arī 2) ja nepieciešams, šīs sniegtās informācijas par atrašanās vietu neprecizēšana, lai nodrošinātu, ka tā saglabājas precīza un pilnīga, atbilstoši Pārbaužu starptautiskā standarta 4.10.6. pantam un Starptautiskā rezultātu pārvaldības standarta B2. pielikumam.
Neierašanās uz dopinga kontroles parauga nodošanu – sportista nepieejamība pārbaužu veikšanai visā 60 minūšu ilgā laika posmā vietā un laikā, ko tas norādījis, sniedzot informāciju par savu atrašanās vietu attiecīgajā dienā, saskaņā ar Pārbaužu starptautiskā standarta 4.10.6. pantu un Starptautiskā rezultātu pārvaldības standarta B2. pielikumu.

[bookmark: _bookmark62]V. Pārbaužu starptautiskajā standartā definētie termini, kuri tiek izmantoti Izglītības starptautiskajā standartā
Paraugu vākšanas personāls – kopīgs termins, kas aptver kvalificētas amatpersonas, kuras paraugu savākšanas iestāde ir pilnvarojusi veikt kādus uzdevumus vai palīdzēt to veikšanā paraugu savākšanas procesa laikā.

